पेट के दर्द को अलग-अलग तरह की दवाइयों से पेट में मौजूद एसिड को न्यूट्रलाइज करके, काबू किया जा सकता है। पेप्टो-बिस्मोल (Pepto-Bismol), मालोक्स (Maalox), टम्स (Tums), या रोलॉइड्स (Rolaids) जैसी एंटासिड्स पेट को कवर करने और पेट के एसिड के नकारात्मक प्रभावों का मुकाबला करने में मदद करती हैं। इन ट्रीटमेंट्स को टेबलेट्स या लिक्विड फॉर्म में, फिजीशियन या मेडिकल स्टोर वाले के द्वारा बताए हुए निर्देशों के हिसाब से लें।  पेट दर्द को रोकने के लिए, खाने से करीब 30 मिनट्स पहले, पेप्सिड कम्पलीट (Pepcid Complete) जैसी किसी पेट दर्द को ब्लॉक करने वाली (stomach-acid blocker) दवाई लें। अपच के कारण होने वाला पेट में दर्द, हार्टबर्न के साथ जुड़ा हो सकता है, जो भी अपच का एक और लक्षण हो सकता है। एंटासिड्स अपच को संभालने में मदद कर सकती हैं, लेकिन ये इसके पीछे की असली वजह का इलाज नहीं कर सकती। आपके अपच के पीछे की वजह को जानने के लिए अपने डॉक्टर के साथ में मिलकर काम करें और अपने पेट को आगे भी दर्द से दूर बनाए रखें। अगर कब्ज आपको पेट दर्द दे रहा है, तो बोवेल मूवमेंट (bowel movement) को बढ़ावा देने के लिए, अपने मेडिकल स्टोर वाले से या डॉक्टर से लेक्सेटिव लेने के बारे में पूछें। माइल्ड ओवर-द-काउंटर लेक्सेटिव को काम करने के लिए 2-3 दिनों तक का वक़्त लग सकता है, वहीं स्टिमुलेंट लेक्सेटिव (stimulant laxatives), क्रेम्पिंग (मरोड़) जैसे संभावित साइड इफ़ेक्ट्स के साथ तेजी से काम करेंगी। दवाइयों को ठीक उन पर दी हुई डाइरैक्शन के मुताबिक ही लें और मान्य डोज़ से ज्यादा भी मत लें।  लेक्सेटिव को 2 हफ्ते से ज्यादा वक़्त तक मत लें, नहीं तो आपका शरीर इनके ऊपर निर्भर हो जाता है। अगर आपको ब्लोटिंग, आलस या भूख की कमी भी महसूस हो रही है, तो भी आपके पेट दर्द के पीछे कब्ज के होने की संभावना होती है। ज्यादा खा लेना, हाइ-फाइबर फूड्स खाना और बहुत तेजी से खाने की वजह से भी गैस हो सकती है। सिमेथिकोन (simethicone) वाली दवाई लेकर, एक्सट्रा गैस की वजह से होने वाले दर्द से राहत पाएँ। ये इंग्रेडिएंट गैस के बुलबुले को तोड़ने में मदद करेगा, ताकि ये आपके पाचन तंत्र से ज्यादा आसानी से गुजर सके।  अगर आपको डकार आ रही हैं, गैस पास हो रही है और आपका पेट फूला और एकदम तना हुआ सा है, तो एक्सट्रा गैस के आपके पेट दर्द के पीछे की वजह होने की संभावना होती है। गैस से जुड़े पेट दर्द के लिए, आप डाइजेस्टिव एंजाइम्स भी ले सकते हैं। ये दर्द, अपच, ब्लोटिंग और गैस के लक्षणों को कम करने में मदद करते हैं। अदरक को इसके पाचक गुणों के लिए और पेट खराब होने पर उससे राहत देने में मदद करने के लिए जाना जाता है। पेट दर्द से राहत पाने के लिए अदरक वाली चाय या नेचुरल अदरक मिला हुआ पानी पिएं। कमर्शियल अदरक वाली ड्रिंक्स से बचें, क्योंकि इसमें असल में अदरक नहीं होता है और चीनी में बहुत अधिक होती है।  अदरक का पानी बनाने के लिए, अदरक की गाँठ या जड़, जो करीब 3 इंच (7.6 cm) लंबी हो, उसे छील लें और काट लें और फिर उसे 8 कप्स (1,900 ml) फिल्टर किए हुए पानी में मिला लें। अगर मन हो, तो अदरक के स्वाद को कम करने के लिए, उसमें नींबू मिला लें। इसे रातभर के लिए फ्रिज में रहने दें और एंजॉय करें।  जरूरी नहीं, कि सभी को अदरक से आराम मिले। हालांकि ये पेट दर्द से राहत पाने का एक सुरक्षित और टेस्टी तरीका है, लेकिन न जाने क्यों, कुछ लोगों को अदरक से बहुत कम ही असर देखने को मिलते हैं। कैमोमाइल की चाय में एंटी-इन्फ़्लेमेट्री गुण पाए जाते हैं, जो पेट में होने वाली इरिटेशन को कम करने में मदद कर सकते हैं। ये पेट दर्द और कब्ज से राहत देने के लिए, आपके ऊपरी डाइजेस्टिव ट्रेक की मसल को भी आराम देने में मदद कर सकती है। एक कैमोमाइल टी बैग को 1  कप (240 ml) उबलते हुए पानी में डाल दें और उसे पीने से पहले 3-4 मिनट्स के लिए गरम होने दें। कैमोमाइल में शांति देने वाले गुण (sedative properties) भी होते हैं, जो पाचन संबंधी परेशानियों से आराम देने में मदद कर सकती है। पेपरमिंट शरीर में पित्त के प्रवाह को बेहतर बनाने में मदद करता है, जो पाचन में मदद करता है और पेट की समस्याओं को रोकता है। पेपरमिंट के संभावित डोज़ के लिए, एक कप पेपरमिंट की चाय पिएं। वैकल्पिक रूप से, आप कैंडी भी चुन सकते हैं, जो ज्यादा शक्तिशाली तो नहीं है, लेकिन फिर भी आपके पेट को लाभ फायदा पहुंचाएगी। हीट आपकी त्वचा की सतह पर खून के प्रवाह को बेहतर कर सकती है। जब इसे पेट के निचले हिस्से पर लगाया जाता है, तो एक हीट सोर्स आपके पेट के दर्द को ज्यादा सहने लायक बना सकता है और आपकी मसल्स को रिलैक्स भी करता है। एक हीटिंग पैड या गरम पानी की बॉटल को करीब 10-20 मिनट्स के लिए अपने पेट के निचले हिस्से पर रखें और देखें अगर दर्द में राहत मिले।  डैमेज से बचने के लिए हीट सोर्स को सीधे अपनी त्वचा के ऊपर रखने से बचें। अगर आपकी त्वचा लाल या दर्दभरी हो जाती है, तो हीट सोर्स को एकदम तुरंत हटा लें।
Take an over-the-counter antacid if you have acid indigestion. Take a laxative to ease pain caused by constipation. Take an over-the-counter gas relief medication to ease gas pains. Consume ginger to ease indigestion. Drink chamomile tea to relax stomach muscles. Reach for peppermint tea or candy to reduce stomach pains. Place a heating pad or hot water bottle on your stomach for additional relief.